આ મહત્ત્વાકાંક્ષામાં જો રશિયા અને ભારત જેવા બે મોટા દેશોની દુશ્મની હોય તો ચીનને ભારે પડે. ચીન કદાચ વધુ વ્યાપક હેતુ ખાતર ભારત સાથે નાના સમાધાનો કરવા તૈયાર પણ થઈ જાય તેમ કેટલાકને માને છે. દાખલા તરીકે પાકિસ્તાનને પણ ભારતની સાથે જ સભ્ય બનાવ્યું, પણ સાથોસાથ એવો મેસેજ આપવાની કોશિશ કરી છે કે આ બંને દેશોના આંતરિક ઝઘડાની અસર શાંઘાઇ સંગઠનમાં પડવા દેવાશે નહિ. કદાચ ચીને વ્યવહારમાં એવું દેખાડવા પણ માગે છે ભારત સાથે દ્વિપક્ષી અને પાકિસ્તાનના સંદર્ભમાં ત્રિપક્ષી સંબંધો વિશે અલગથી ચર્ચા કરતા રહીએ, પણ પશ્ચિમનો સામનો કરવાની વાત છે, ત્યાં સુધી શાંઘાઇ સંગઠનમાં એક થઇને કામ કરતા રહીએ.